Diari Oficial de la Generalitat Valenciana


Sumari del DOGV 4608, del 15-10-2003 (2003/10011)

RESOLUCIÓ de 30 de setembre de 2003, de la Conselleria d'Economia, Hisenda i Ocupació, per la qual s'adscriuen a l'Agència Valenciana de Ciència i Tecnologia les places d'aparcament números 38, 39, 40 i 42 de l'edifici situat al carrer Roger de Llúria, 19, de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10905


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 30 de setembre de 2003, de la Conselleria d'Economia, Hisenda i Ocupació, per la qual s'adscriuen a l'Agència Valenciana de Ciència i Tecnologia les places d'aparcament números 38, 39, 40 i 42 de l'edifici situat al carrer Roger de Llúria, 19, de València. [2003/M10610]
  
Mitjançant contracte de data 11 de juny de 1999, la Generalitat Valenciana va arrendar el local en la planta 5ª i 16 places d'aparcament de l'edifici situat al carrer Roger de Llúria, 19, de València.
  
Els drets derivats de l'arrendament de l'immoble mencionat i de les places d'aparcament consten en l'Inventari General de Béns i Drets amb el codi A02/46/250/0485. Per Resolució de la Conselleria d'Economia, Hisenda i Ocupació, de 27 de març de 2002, es van posar a disposició de la Conselleria d'Innovació i Competitivitat (hui Conselleria d'Indústria, Comerç i Turisme) 12 de les 16 places d'aparcament.
  
L'Agència Valenciana de Ciència i Tecnologia ha sol·licitat la posada a disposició de les places d'aparcament 38, 39 40 i 42 i sobre això ha informat favorablement la Conselleria d'Indústria, Comerç i Turisme el 31 de juliol de 2003.
  
Atenent la naturalesa jurídica i patrimonial dels drets d'arrendament, d'acord amb el que disposa l'article 6 de la Llei 14/2003, de Patrimoni de la Generalitat Valenciana, resulta d'aplicació l'article 32 de la llei mencionada.
  
En conseqüència, i fent ús de les atribucions conferides per la Llei de Patrimoni, resolc:
  
Adscriure a l'Agència Valenciana de Ciència i Tecnologia, adscrita a la Conselleria d'Indústria, Comerç i Turisme i fins al moment en què es rescindisca el contracte d'arrendament, les places d'aparcament 38, 39, 40 i 42 de l'edifici situat al carrer de Roger de Llúria, 19, de València, arrendades per la Generalitat Valenciana en virtut del contracte d'11 de juny de 1999, i inventariades junt amb altres incloses en el mateix contracte, amb el codi A02/46/250/0485.
  
D'acord amb el que disposa l'article 49.3 de la Llei de Patrimoni de la Generalitat Valenciana, correspon a l'Agència Valenciana de Ciència i Tecnologia el compliment de les obligacions que la llei imposa a l'arrendatari, així com aquelles mesures que siguen necessàries per a mantenir el bé en condicions de servir en tot moment a la finalitat a la qual es destinen mentre es mantinga l'adscripció.